Katalanšćina

Katalanšćina (katalansce català) je romaniska rěč, kotraž so předewšěm na sewjerowuchodźe Iberiskeje połkupy rěči. Mjez rěčespytnikami je zwadne, hač słuša ke galloromaniskim abo k iberoromaniskim rěčam. Najblišo přiwuzna rěč je okcitanšćina na francoskim boku hranicy. Katalanšćina je hamtska rěč w Andorrje a, nimo španišćiny, regionalna rěč w Katalanskej, na Balearach a w regionje Valencia. Nimo toho płaći tež w francoskim regionje Roussillon jako regionalna rěč. Rěčny rum wobsteji z dweju hłowneju dialektoweju teritorijow – wuchodo- a zapadokatalanskeho. Katalanšćina so z łaćonskimi pismikami pisa. Wotkazy Wjacerěčny słownik (katalansce, španisce, jendźelsce, francosce, němsce) Wikipedija w katalanšćinje